section_heading: Ostale kategorije
paragraph_text: Nakon odlaska iz Formule 1, Romain Grosjean se natječe u više automobilističkih kategorija. U Auto GP kategoriji osvaja naslov, premda je odvozio 8 od 12 utrka te sezone. Također se natječe u Grand Prix 2 seriji, 24 sata Spa-Francorchampa te FIA GT1 kategoriji. U lipnju 2010. debitira na 24 sata Le Mansa nastupajući za momčad Matech Competition, zajedno s Thomasom Mutschom i Jonathanom Hirschiom. Odustaje u 171 krugu.